title: Οδηγία 2009/46/ΕΚ της Επιτροπής, της 24ης Απριλίου 2009 , περί τροποποιήσεως της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας (Κείμενο που παρουσιάζει ενδιαφέρον για τον ΕΟΧ)

text:
               30.4.2009

               EL

               Επίσημη Εφημερίδα της Ευρωπαϊκής Ένωσης

               L 109/14

      ΟΔΗΓΊΑ 2009/46/ΕΚ ΤΗΣ ΕΠΙΤΡΟΠΉΣ

   της 24ης Απριλίου 2009
   περί τροποποιήσεως της οδηγίας 2006/87/ΕΚ του Ευρωπαϊκού Κοινοβουλίου και του Συμβουλίου σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ (1) του Συμβουλίου, και ιδίως την πρώτη πρόταση του άρθρου 20 παράγραφος 1,
   Εκτιμώντας τα ακόλουθα:

               (1)

               Μετά την έκδοση της οδηγίας 2006/87/ΕΚ τον Δεκέμβριο του 2006, συμφωνήθηκαν τροποποιήσεις στον κανονισμό επιθεώρησης πλοίων του Ρήνου, κατ’ εφαρμογή των διατάξεων του άρθρου 22 της αναθεωρημένης σύμβασης για τη ναυσιπλοΐα στον Ρήνο. Κατά συνέπεια, η οδηγία 2006/87/ΕΚ πρέπει να τροποποιηθεί αντιστοίχως.

               (2)

               Πρέπει να εξασφαλιστεί ότι το κοινοτικό πιστοποιητικό πλοίου και το πιστοποιητικό πλοίου που χορηγείται κατ’ εφαρμογή του κανονισμού επιθεώρησης σκαφών του Ρήνου εκδίδονται με βάση τεχνικές απαιτήσεις οι οποίες εγγυώνται ισοδύναμο επίπεδο ασφάλειας.

               (3)

               Πρέπει να συμπεριληφθούν διατάξεις ισοδύναμες προς τις διατάξεις του κανονισμού επιθεώρησης σκαφών του Ρήνου σχετικά με τον έλεγχο κατά την εγκατάσταση και κατά τη χρήση κινητήρων οι οποίοι εμπίπτουν στο πεδίο εφαρμογής της οδηγίας 97/68/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1997, για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα (2).

               (4)

               Για την αποφυγή στρεβλώσεων στον ανταγωνισμό, καθώς και διαφορών στα επίπεδα ασφαλείας, πρέπει να τεθούν σε εφαρμογή το ταχύτερο δυνατό οι τροποποιήσεις της οδηγίας 2006/87/ΕΚ.

               (5)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής του άρθρου 7 της οδηγίας 91/672/ΕΟΚ του Συμβουλίου, της 16ης Δεκεμβρίου 1991, για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με εσωτερική ναυσιπλοΐα (3),

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Στο παράρτημα I της οδηγίας 2006/87/ΕΚ, στο κεφάλαιο 3, η αναφερόμενη στην Ιταλική Δημοκρατία εγγραφή αντικαθίσταται από τα ακόλουθα:

      «Ιταλική Δημοκρατία

      Όλες οι εθνικές πλωτές οδοί.»

   Άρθρο 2
   Το παράρτημα II της οδηγίας 2006/87/ΕΚ τροποποιείται όπως ορίζεται στο παράρτημα I της παρούσας οδηγίας.
   Άρθρο 3
   Το παράρτημα V της οδηγίας 2006/87/ΕΚ τροποποιείται όπως ορίζεται στο παράρτημα II της παρούσας οδηγίας.
   Άρθρο 4
   Τα κράτη μέλη που διαθέτουν εσωτερικές πλωτές οδούς, όπως αυτές αναφέρονται στο άρθρο 1 παράγραφος 1 της οδηγίας 2006/87/ΕΚ, θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 30 Ιουνίου 2009. Ενημερώνουν αμέσως την Επιτροπή σχετικά.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν ή συνοδεύονται από παραπομπή στην παρούσα οδηγία κατά την επίσημη δημοσίευσή τους. Ο τρόπος της παραπομπής αυτής καθορίζεται από τα κράτη μέλη.
   Άρθρο 5
   Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 6
   Η παρούσα οδηγία απευθύνεται στα κράτη μέλη που διαθέτουν εσωτερικές πλωτές οδούς, όπως αυτές αναφέρονται στο άρθρο 1 παράγραφος 1 της οδηγίας 2006/87/ΕΚ.

      Βρυξέλλες, 24 Απριλίου 2009.

            Για την Επιτροπή

         Antonio TAJANI

            Αντιπρόεδρος

      (1)  ΕΕ L 389 της 30.12.2006, σ. 1.

      (2)  ΕΕ L 59 της 27.2.1998, σ. 1.

      (3)  ΕΕ L 373 της 31.12.1991, σ. 29.

      ΠΑΡΑΡΤΗΜΑ I

                  1.

                  Ο πίνακας περιεχομένων τροποποιείται ως εξής:

                              α)

                              Στο ΚΕΦΑΛΑΙΟ 8α ως τίτλος τίθεται:

                              β)

                              Μετά τον τίτλο του κεφαλαίου 8α παρατίθενται τα ακόλουθα άρθρα τα οποία αναφέρονται στο κεφάλαιο 8α:

                                          «Άρθρο 8α.01 —

                                       Ορισμοί

                                          Άρθρο 8α.02 —

                                       Γενικές διατάξεις

                                          Άρθρο 8α.03 —

                                       Αναγνωρισμένες εγκρίσεις τύπου

                                          Άρθρο 8α.04 —

                                       Δοκιμή εγκατάστασης και ενδιάμεση και ειδική δοκιμή

                                          Άρθρο 8α.05 —

                                       Τεχνικές υπηρεσίες»

                              γ)

                              Ο τίτλος του άρθρου 10.03α αντικαθίσταται από τα ακόλουθα:

                                       «Μόνιμα πυροσβεστικά συστήματα για την προστασία χώρων ενδιαίτησης, πηδαλιουχείων και χώρων επιβατών»

                              δ)

                              Ο τίτλος του άρθρου 10.03β αντικαθίσταται από τα ακόλουθα:

                                       «Μόνιμα πυροσβεστικά συστήματα για την προστασία μηχανοστασίων, λεβητοστασίων και αντλιοστασίων»

                              ε)

                              Μετά το άρθρο 24.07 παρεμβάλλεται ο ακόλουθος τίτλος:

                                          «Άρθρο 24.08 –

                                       Μεταβατική διάταξη για το άρθρο 2.18»

                              στ)

                              Μετά το άρθρο 24α.04 παρεμβάλλεται ο ακόλουθος τίτλος:

                                          «Άρθρο 24α.05 –

                                       Μεταβατική διάταξη για το άρθρο 2.18»

                              ζ)

                              Μετά το ΠΡΟΣΑΡΤΗΜΑ ΙΙ προστίθενται τα ακόλουθα προσαρτήματα:

                                          «ΠΡΟΣΑΡΤΗΜΑ ΙΙΙ –

                                       ΠΡΟΤΥΠΟ ΓΙΑ ΤΟΝ ΕΝΙΑΙΟ ΕΥΡΩΠΑΪΚΟ ΑΡΙΘΜΟ ΤΑΥΤΟΤΗΤΑΣ ΠΛΟΙΟΥ

                                             ΠΡΟΣΑΡΤΗΜΑ IV –

                                       ΔΕΔΟΜΕΝΑ ΓΙΑ ΤΗΝ ΤΑΥΤΟΠΟΙΗΣΗ ΠΛΟΙΟΥ

                                             ΠΡΟΣΑΡΤΗΜΑ V –

                                       ΠΡΩΤΟΚΟΛΛΟ ΠΑΡΑΜΕΤΡΩΝ ΚΙΝΗΤΗΡΑ»

                  2.

                  Το άρθρο 1.01 τροποποιείται ως εξής:

                              α)

                              Το σημείο 52 αντικαθίσταται από τα ακόλουθα:
                              «52.   “χώροι συγκέντρωσης”: ειδικά προστατευμένοι χώροι του πλοίου, στους οποίους συγκεντρώνονται πρόσωπα σε περίπτωση κινδύνου·»

                              β)

                              Το σημείο 76 αντικαθίσταται από τα ακόλουθα:
                              «76.   “βύθισμα (T)”: η κατακόρυφη απόσταση μεταξύ του χαμηλότερου σημείου της γάστρας, χωρίς να λαμβάνονται υπόψη η τρόπιδα ή άλλα μόνιμα προσαρτήματα, και της ανώτατης ισάλου, μετρούμενη σε m·»

                              γ)

                              Μετά το σημείο 76 παρεμβάλλεται το σημείο 76α:
                              «76a.   “μέγιστο βύθισμα (TOA)”: η κατακόρυφη απόσταση μεταξύ του χαμηλότερου σημείου της γάστρας, χωρίς να λαμβάνονται υπόψη η τρόπιδα ή άλλα μόνιμα προσαρτήματα, και της ανώτατης ισάλου, μετρούμενη σε m·»

                              δ)

                              Μετά το σημείο 97 παρεμβάλλονται τα σημεία 97α και 97β:
                              «97α.   “φανοί ναυσιπλοΐας”: φωτεινές ενδείξεις φανών ναυσιπλοΐας για τον εντοπισμό σκάφους·»
                              «97β.   “φωτεινά σήματα”: φωτεινές ενδείξεις συνοδευτικές οπτικών ή ηχητικών σημάτων·»

                  3.

                  Το άρθρο 2.07 παράγραφος 1 αντικαθίσταται από τα ακόλουθα:

                              «1.

                              Ο κύριος σκάφους, ή αντιπρόσωπός του, γνωστοποιούν στην αρμόδια αρχή κάθε μεταβολή που αφορά το όνομα ή την κυριότητα του σκάφους, κάθε επανακαταμέτρηση, και κάθε μεταβολή του λιμένα νηολόγησης, και αποστέλλουν στην αρχή αυτή το κοινοτικό πιστοποιητικό προς τροποποίηση.»

                  4.

                  Το άρθρο 7.04 τροποποιείται ως εξής:

                              α)

                              Η παράγραφος 3 αντικαθίσταται από τα ακόλουθα:

                                          «3.

                                          Παρέχεται φωτεινή ένδειξη για τη φορά της ασκούμενης στο πλοίο ώσης και την ταχύτητα περιστροφής της έλικας ή των κυρίων κινητήρων.»

                              β)

                              Η δεύτερη φράση της παραγράφου 9 αντικαθίσταται από τα ακόλουθα:
                              «Τηρουμένων των αναλογιών, οι απαιτήσεις των παραγράφων 1 έως 8 εφαρμόζονται για τα συγκεκριμένα χαρακτηριστικά και για τη διαρρύθμιση που έχουν επιλεγεί στις προαναφερόμενες μονάδες πηδαλιουχίας και πρόωσης οι οποίες λειτουργούν σε δεδομένη στιγμή. Κατ’ αναλογία προς την παράγραφο 2, ο χειρισμός κάθε μονάδας επιτελείται με μοχλό, ο οποίος κινείται τοξοειδώς σε κατακόρυφο επίπεδο σχεδόν παράλληλο προς τη φορά ώσης της μονάδας. Από τη θέση του μοχλού φαίνεται σαφώς η φορά της ώσης που ασκείται στο πλοίο.
                              Εάν ο χειρισμός έλικας πηδαλιουχίας ή συστημάτων κυκλοειδούς έλικας δεν γίνεται με μοχλούς, το όργανο επιθεώρησης μπορεί να επιτρέπει παρεκκλίσεις από τα αναφερόμενα στην παράγραφο 2. Αυτές οι παρεκκλίσεις αναφέρονται στο πεδίο 52 του κοινοτικού πιστοποιητικού.»

                  5.

                  Μετά το κεφάλαιο 8 παρεμβάλλεται το ακόλουθο κεφάλαιο 8α:
                  «ΚΕΦΑΛΑΙΟ 8α

                     ΕΚΠΟΜΠΗ ΑΕΡΙΩΝ ΚΑΙ ΣΩΜΑΤΙΔΙΑΚΩΝ ΡΥΠΩΝ ΑΠΟ ΚΙΝΗΤΗΡΕΣ ΝΤΙΖΕΛ

                     Άρθρο 8α.01

                     Ορισμοί

                  Στο κεφάλαιο αυτό:

                              1.

                              “κινητήρας (εσωτερικής καύσης)” σημαίνει κινητήρα ο οποίος λειτουργεί βάσει της αρχής της συμπίεσης-ανάφλεξης (κινητήρας ντίζελ)·

                              1α.

                              “κινητήρας πρόωσης” σημαίνει κινητήρα για την πρόωση πλοίου εσωτερικής ναυσιπλοΐας, όπως ορίζεται στο άρθρο 2 της οδηγίας 97/68/ΕΚ (1)·

                              1β.

                              “βοηθητικός κινητήρας” σημαίνει κινητήρα χρησιμοποιούμενο σε άλλες εφαρμογές εκτός από την πρόωση σκάφους·

                              1γ.

                              “κινητήρας αντικατάστασης” σημαίνει κινητήρα μεταχειρισμένο, που έχει υποστεί γενική επισκευή και προορίζεται να αντικαταστήσει κινητήρα σε χρήση, ο οποίος είναι ίδιου τρόπου κατασκευής (κινητήρας με ευθύγραμμη διάταξη κυλίνδρων, κινητήρας με κυλίνδρους σε διάταξη V) με τον κινητήρα προς αντικατάσταση, έχει το ίδιο πλήθος κυλίνδρων, και του οποίου η ισχύς εξόδου και η ταχύτητα περιστροφής δεν διαφέρουν κατά ποσοστό πλέον του 10 % από την ισχύ εξόδου και την ταχύτητα περιστροφής τού προς αντικατάσταση κινητήρα·

                              2.

                              “έγκριση τύπου” σημαίνει τη διαδικασία που ορίζεται στο άρθρο 2 δεύτερη περίπτωση της οδηγίας 97/68/ΕΚ, όπως έχει τροποποιηθεί, με την οποία κάποιο κράτος μέλος πιστοποιεί ότι, για τύπο κινητήρα εσωτερικής καύσης ή για σειρά κινητήρων εσωτερικής καύσης, πληρούνται οι τεχνικές απαιτήσεις όσον αφορά το επίπεδο των αερίων και σωματιδιακών ρύπων που εκπέμπονται από τον (τους) κινητήρα(-ες)·

                              3.

                              “δοκιμή εγκατάστασης” σημαίνει τη διαδικασία με την οποία η αρμόδια αρχή βεβαιώνεται ότι κινητήρας εσωτερικής καύσης τοποθετημένος σε σκάφος, έστω και αν έχει υποστεί, μετά την έκδοση της έγκρισης τύπου, τροποποιήσεις ή προσαρμογές όσον αφορά το επίπεδο εκπομπών αερίων και σωματιδιακών ρύπων, εξακολουθεί να πληροί τις τεχνικές απαιτήσεις του παρόντος κεφαλαίου·

                              4.

                              “ενδιάμεση δοκιμή” σημαίνει τη διαδικασία με την οποία η αρμόδια αρχή βεβαιώνεται ότι κινητήρας εσωτερικής καύσεως τοποθετημένος σε σκάφος, έστω και αν έχει υποστεί, μετά τη δοκιμή εγκατάστασης, τροποποιήσεις ή προσαρμογές όσον αφορά το επίπεδο εκπομπών αερίων και σωματιδιακών ρύπων, εξακολουθεί να πληροί τις τεχνικές απαιτήσεις του παρόντος κεφαλαίου·

                              5.

                              “ειδική δοκιμή” σημαίνει τη διαδικασία με την οποία η αρμόδια αρχή βεβαιώνεται ότι, μετά από κάθε σημαντική τροποποίηση κινητήρα σκάφους όσον αφορά το επίπεδο εκπομπών αερίων και σωματιδιακών ρύπων, ο κινητήρας αυτός εξακολουθεί να πληροί τις τεχνικές απαιτήσεις του παρόντος κεφαλαίου·

                              6.

                              (κενό)·

                              7.

                              “σειρά κινητήρων” σημαίνει ομαδοποίηση, από τον κατασκευαστή τους, κινητήρων οι οποίοι αναμένεται ότι λόγω του τρόπου κατασκευής τους παρουσιάζουν χαρακτηριστικά εκπομπών εξαγωγής για αερίους και σωματιδιακούς ρύπους παρόμοια με εκείνα του άρθρου 2 τέταρτη περίπτωση της οδηγίας 97/68/ΕΚ όπως έχει τροποποιηθεί, και πληρούν τις απαιτήσεις των κανόνων του άρθρου 8α.03·

                              8.

                              (κενό)·

                              9.

                              (κενό)·

                              10.

                              (κενό)·

                              11.

                              “κατασκευαστής”, κατά το άρθρο 2 της οδηγίας 97/68/ΕΚ όπως έχει τροποποιηθεί, σημαίνει το πρόσωπο ή το όργανο το οποίο είναι υπεύθυνο έναντι της αρμόδιας για τις εγκρίσεις αρχής όσον αφορά κάθε θέμα σχετικό με τη διαδικασία έγκρισης τύπου και με τη διασφάλιση της συμμόρφωσης της παραγωγής. Δεν είναι απαραίτητο να εμπλέκεται το εν λόγω πρόσωπο ή όργανο άμεσα σε όλα τα στάδια κατασκευής του κινητήρα·

                              12.

                              (κενό)·

                              13.

                              (κενό)·

                              14.

                              (κενό)·

                              15.

                              (κενό)·

                              16.

                              “πρωτόκολλο παραμέτρων κινητήρα” σημαίνει το έγγραφο, σύμφωνα με το παράρτημα V, όπου καταχωρούνται δεόντως όλες οι παράμετροι, συνοδευόμενες από μεταβολές, καθώς και οι ρυθμίσεις συστατικών στοιχείων και του κινητήρα, οι οποίες επηρεάζουν το επίπεδο εκπομπής αερίων και σωματιδιακών ρύπων από τον κινητήρα·

                              17.

                              “οδηγίες κατασκευαστή του κινητήρα σχετικά με την παρακολούθηση παραμέτρων των συστατικών στοιχείων και του κινητήρα οι οποίες ενδιαφέρουν από άποψη αερίων εξαγωγής” σημαίνει το έγγραφο που προσκομίζεται για την εκτέλεση της δοκιμής εγκατάστασης και των ενδιάμεσων ή ειδικών δοκιμών.

                     Άρθρο 8α.02

                     Γενικές διατάξεις

                              1.

                              Με την επιφύλαξη των απαιτήσεων της οδηγίας 97/68/ΕΚ, οι διατάξεις του παρόντος κεφαλαίου εφαρμόζονται σε όλους τους κινητήρες ονομαστικής ισχύος εξόδου μεγαλύτερης από 19 kW, που είναι εγκατεστημένοι σε πλοία εσωτερικών πλωτών μεταφορών ή σε μηχανικό εξοπλισμό τέτοιων πλοίων.

                              2.

                              Οι κινητήρες αυτοί πληρούν τις απαιτήσεις της οδηγίας 97/68/ΕΚ.

                              3.

                              Η συμμόρφωση με τις οριακές τιμές αερίων εκπομπών εξαγωγής για την αντίστοιχη φάση καθορίζεται με έγκριση τύπου σύμφωνα με τις διατάξεις του άρθρου 8α.03.

                              4.

                              Δοκιμές εγκατάστασης:

                                          α)

                                          μετά την εγκατάσταση του κινητήρα στο σκάφος, αλλά πριν από τη θέση του σε χρήση, εκτελείται δοκιμή εγκατάστασης. Η δοκιμή αυτή, η οποία αποτελεί μέρος της αρχικής επιθεώρησης του σκάφους, ή ειδικής επιθεώρησης για το συγκεκριμένο κινητήρα που εγκαταστάθηκε, έχει ως αποτέλεσμα είτε την εγγραφή του κινητήρα στο κοινοτικό πιστοποιητικό, το οποίο πρόκειται να εκδοθεί για πρώτη φορά, είτε την τροποποίηση του υφισταμένου κοινοτικού πιστοποιητικού·

                                          β)

                                          το όργανο επιθεώρησης μπορεί να απαλλάσσει από δοκιμή εγκατάστασης προβλεπόμενη υπό στοιχείο α), εάν κινητήρας με ονομαστική ισχύ εξόδου PN μικρότερη από 130 kW αντικαθίσταται από κινητήρα καλυπτόμενο από την ίδια έγκριση τύπου. Ως προϋπόθεση τίθεται ότι ο κύριος του σκάφους, ή εξουσιοδοτημένος αντιπρόσωπός του, οφείλει να γνωστοποιήσει στο όργανο επιθεώρησης την αντικατάσταση του κινητήρα και να υποβάλει αντίγραφο του εγγράφου έγκρισης τύπου καθώς και αναλυτικά στοιχεία σχετικά με τον αριθμό ταυτότητας του νεοεγκατεστημένου κινητήρα. Το όργανο επιθεώρησης προβαίνει στις ενδεδειγμένες τροποποιήσεις του κοινοτικού πιστοποιητικού (βλέπε πεδίο 52).

                              5.

                              Ενδιάμεσες δοκιμές στον κινητήρα εκτελούνται στο πλαίσιο της περιοδικής επιθεώρησης κατά τις διατάξεις του άρθρου 2.09.

                              6.

                              Εκτελείται πάντοτε ειδική δοκιμή μετά από κάθε σημαντική τροποποίηση κινητήρα, εφόσον οι τροποποιήσεις αυτές ενδέχεται να επηρεάζουν την εκπομπή αερίων και σωματιδιακών ρύπων του κινητήρα.

                              6α.

                              Τα αποτελέσματα των δοκιμών που προβλέπονται στο άρθρο 8α.02 παράγραφοι 4 έως 6 καταχωρούνται στο πρωτόκολλο παραμέτρων κινητήρα.

                              7.

                              Το όργανο επιθεώρησης αναγράφει στο κοινοτικό πιστοποιητικό, στο πεδίο 52, τους αριθμούς έγκρισης τύπου και τους αριθμούς ταυτότητας όλων των κινητήρων που έχουν εγκατασταθεί στο πλοίο και υπόκεινται στις απαιτήσεις του παρόντος κεφαλαίου. Για κινητήρες καλυπτόμενους από τις διατάξεις του άρθρου 9 παράγραφος 4 στοιχείο α) της οδηγίας 97/68/ΕΚ αρκεί ο αριθμός ταυτότητας.

                              8.

                              Για εξαιρέσεις από καθήκοντα που απορρέουν από το παρόν κεφάλαιο, η αρμόδια αρχή μπορεί να προσφεύγει σε πάροχο τεχνικής υπηρεσίας.

                     Άρθρο 8α.03

                     Αναγνωρισμένες εγκρίσεις τύπου

                              1.

                              Αναγνωρίζονται οι ακόλουθες εγκρίσεις τύπου, με την προϋπόθεση ότι η περίπτωση του κινητήρα καλύπτεται από την ενδεδειγμένη έγκριση τύπου:

                                          α)

                                          εγκρίσεις τύπου σύμφωνα με την οδηγία 97/68/ΕΚ·

                                          β)

                                          εγκρίσεις τύπου οι οποίες αναγνωρίζονται ως ισοδύναμες σύμφωνα με την οδηγία 97/68/ΕΚ (2).

                              2.

                              Για κάθε κινητήρα εγκεκριμένου τύπου, υπάρχουν διαθέσιμα επί του πλοίου τα ακόλουθα έγγραφα, ή αντίγραφά τους:

                                          α)

                                          το έγγραφο έγκρισης τύπου·

                                          β)

                                          οι οδηγίες κατασκευαστή του κινητήρα σχετικά με την παρακολούθηση παραμέτρων των συστατικών στοιχείων και του κινητήρα οι οποίες ενδιαφέρουν από άποψη αερίων εξαγωγής·

                                          γ)

                                          το πρωτόκολλο παραμέτρων κινητήρα.

                     Άρθρο 8α.04

                     Δοκιμή εγκατάστασης και ενδιάμεση και ειδική δοκιμή

                              1.

                              Κατά τον χρόνο της δοκιμής εγκατάστασης σύμφωνα με τις διατάξεις του άρθρου 8α.02 παράγραφος 4 και σε περίπτωση ενδιάμεσων δοκιμών σύμφωνα με τις διατάξεις του άρθρου 8α.02 παράγραφος 5 και ειδικών δοκιμών σύμφωνα με τις διατάξεις του άρθρου 8α.02 παράγραφος 6, η αρμόδια αρχή θα επιθεωρεί την τρέχουσα κατάσταση του κινητήρα όσον αφορά τα συστατικά μέρη, τις ρυθμίσεις και τις παραμέτρους που εξειδικεύονται στις οδηγίες σύμφωνα με τις διατάξεις του άρθρου 8α.01 παράγραφος 17.
                              Εάν η αρχή κρίνει ότι ο κινητήρας δεν συμφωνεί με τον κινητήρα εγκεκριμένου τύπου ή με την εγκεκριμένη σειρά κινητήρων, μπορεί:

                                          α)

                                          να ζητήσει:

                                                      αα)

                                                      τη λήψη μέτρων ώστε να αποκατασταθεί η συμμόρφωση του κινητήρα,

                                                      ββ)

                                                      να επέλθουν στο έγγραφο έγκρισης τύπου οι ενδεδειγμένες τροποποιήσεις· ή

                                          β)

                                          να δώσει εντολή για μέτρηση των πραγματικών εκπομπών.

                                    Σε περίπτωση που δεν αποκατασταθεί η συμμόρφωση του κινητήρα, ή εάν δεν επέλθουν οι ενδεδειγμένες τροποποιήσεις στο έγγραφο έγκρισης τύπου, ή σε περίπτωση που οι μετρήσεις δείξουν ότι δεν τηρούνται οι οριακές τιμές εκπομπών, η αρμόδια αρχή αρνείται την έκδοση κοινοτικού πιστοποιητικού ή ανακαλεί κοινοτικό πιστοποιητικό που τυχόν έχει ήδη εκδοθεί.

                              2.

                              Σε περίπτωση κινητήρων με αέρια εξαγωγής μετά από συστήματα επεξεργασίας, διεξάγονται έλεγχοι με σκοπό να διαπιστωθεί ότι τα συστήματα αυτά λειτουργούν κανονικά στο πλαίσιο της δοκιμής εγκατάστασης και στο πλαίσιο των ενδιάμεσων ή ειδικών δοκιμών.

                              3.

                              Οι αναφερόμενες στην παράγραφο 1 δοκιμές πραγματοποιούνται με βάση τις οδηγίες κατασκευαστή του κινητήρα σχετικά με την παρακολούθηση παραμέτρων των συστατικών στοιχείων και του κινητήρα οι οποίες ενδιαφέρουν από άποψη αερίων εξαγωγής. Οι οδηγίες, οι οποίες πρέπει να εκπονούνται από τον κατασκευαστή και να εγκρίνονται από αρμόδια αρχή, ορίζουν τα σχετιζόμενα με τα αέρια εξαγωγής συστατικά στοιχεία καθώς και συναφείς ρυθμίσεις και παραμέτρους, για τις περιπτώσεις κατά τις οποίες εκλαμβάνεται ως υφιστάμενη η συνεχής συμμόρφωση προς τις οριακές τιμές εκπομπών αερίων εξαγωγής. Στις οδηγίες περιέχονται τουλάχιστον τα ακόλουθα αναλυτικά στοιχεία:

                                          α)

                                          τύπος κινητήρα και, ανάλογα με την περίπτωση, σειράς κινητήρων, καθώς και ονομαστική ισχύς εξόδου και ονομαστική ταχύτητα·

                                          β)

                                          κατάλογος των παραμέτρων συστατικών στοιχείων και κινητήρα των σχετιζόμενων με τις εκπομπές αερίων εξαγωγής·

                                          γ)

                                          απολύτως βέβαια στοιχεία ταυτοποίησης των επιτρεπόμενων συστατικών στοιχείων τα οποία σχετίζονται με εκπομπές αερίων εξαγωγής (π.χ. αριθμοί μερών που έχουν τεθεί στα συστατικά στοιχεία)·

                                          δ)

                                          παράμετροι κινητήρα σχετιζόμενες με εκπομπές αερίων εξαγωγής, όπως περιοχές τιμών ρύθμισης για το χρονισμό έγχυσης, για τη θερμοκρασία νερού ψύξης, για τη μέγιστη αντίθλιψης αερίων εξαγωγής κ.λπ.

                                    Στην περίπτωση κινητήρων με συστήματα μετεπεξεργασίας αερίων εξαγωγής, οι οδηγίες περιλαμβάνουν επίσης διαδικασίες για τον έλεγχο της αποτελεσματικής λειτουργίας της εγκατάστασης μετεπεξεργασίας αερίων εξαγωγής.

                              4.

                              Η εγκατάσταση κινητήρων σε σκάφος πραγματοποιείται υπό τους περιορισμούς του πεδίου εφαρμογής της έγκρισης τύπου. Επιπλέον, η εισαγωγή υπό πίεση και η αντίθλιψη για τα αέρια εξαγωγής δεν υπερβαίνει τις τιμές που αναφέρονται για τον εγκεκριμένο κινητήρα.

                              5.

                              Σε περίπτωση εγκατάστασης, σε σκάφη, κινητήρων που ανήκουν σε σειρά κινητήρων, δεν είναι δυνατή η εκτέλεση αναρρυθμίσεων ή τροποποιήσεων οι οποίες θα ήταν δυνατό να επηρεάσουν δυσμενώς τις εκπομπές αερίων σωματιδίων εξαγωγής ή οι οποίες εκφεύγουν της προτεινόμενης περιοχής τιμών ρύθμισης.

                              6.

                              Σε περίπτωση που είναι αναγκαίο να πραγματοποιηθούν επαναρρυθμίσεις ή τροποποιήσεις στον κινητήρα μετά την έγκριση τύπου, θα πρέπει να γίνεται ακριβής καταχώρησή τους στο πρωτόκολλο παραμέτρων κινητήρα.

                              7.

                              Εάν από τις δοκιμές εγκατάστασης και τις ενδιάμεσες δοκιμές προκύψει ότι, όσον αφορά τις παραμέτρους τους, τα συστατικά τους στοιχεία και τα ρυθμιζόμενα χαρακτηριστικά τους, οι κινητήρες που έχουν εγκατασταθεί σε σκάφος πληρούν τις προδιαγραφές των οδηγιών κατά τις διατάξεις του άρθρου 8α.01 παράγραφος 17, είναι δυνατό να εκληφθεί ως βέβαιο ότι οι εκπομπές αερίων και σωματιδίων εξαγωγής από τους κινητήρες πληρούν επίσης τις βασικές οριακές τιμές.

                              8.

                              Σε περίπτωση κατά την οποία για κάποιον κινητήρα υπάρχει έγκριση τύπου, η αρμόδια αρχή έχει τη διακριτική ευχέρεια να προβαίνει σε μειώσεις απαιτήσεων για τη δοκιμή εγκατάστασης ή την ενδιάμεση δοκιμή με βάση τις παρούσες διατάξεις. Όμως, τουλάχιστον για έναν κύλινδρο ή για έναν κινητήρα σειράς κινητήρων, πραγματοποιείται πλήρης δοκιμή και η μείωση είναι δυνατή μόνον εφόσον υπάρχουν λόγοι να θεωρηθεί ότι όλοι οι κύλινδροι ή όλοι οι κινητήρες συμπεριφέρονται ομοίως με τον κύλινδρο ή τον κινητήρα που αποτέλεσε το αντικείμενο της δοκιμής.

                     Άρθρο 8α.05

                     Τεχνικές υπηρεσίες

                              1.

                              Οι παροχείς τεχνικών υπηρεσιών πληρούν το ευρωπαϊκό πρότυπο σχετικά με τις γενικές απαιτήσεις καταλληλότητας εργαστηρίων δοκιμών και βαθμονόμησης (EN ISO/IEC 17025:2000), λαμβανομένων δεόντως υπόψη των ακόλουθων όρων:

                                          α)

                                          δεν είναι δυνατή η αναγνώριση των κατασκευαστών κινητήρων ως παροχέων τεχνικών υπηρεσιών·

                                          β)

                                          για την εφαρμογή του παρόντος κεφαλαίου, ο παροχέας τεχνικών υπηρεσιών μπορεί, κατόπιν αδείας από την αρμόδια αρχή, να χρησιμοποιεί εγκαταστάσεις εκτός του δικού του εργαστηρίου δοκιμών·

                                          γ)

                                          εφόσον ζητηθεί από την αρμόδια αρχή, ο παροχέας τεχνικών υπηρεσιών προσκομίζει αποδεικτικά στοιχεία ότι διαθέτει αναγνώριση για τη διεξαγωγή του είδους εργασιών που περιγράφονται στην παρούσα παράγραφο εντός της Ευρωπαϊκής Ένωσης·

                                          δ)

                                          οι παροχείς τρίτων χωρών μπορεί να διακοινώνονται ως αναγνωρισμένοι παροχείς τεχνικών υπηρεσιών μόνο στο πλαίσιο διμερούς ή πολυμερούς συμφωνίας μεταξύ της Ευρωπαϊκής Ένωσης και της εν λόγω τρίτης χώρας.

                              2.

                              Τα κράτη μέλη γνωστοποιούν στην Επιτροπή τα ονόματα και τις διευθύνσεις των παροχέων τεχνικών υπηρεσιών οι οποίοι, από κοινού με τις αρμόδιες εθνικές αρχές τους, είναι υπεύθυνοι για την εφαρμογή των διατάξεων του παρόντος κεφαλαίου. Η Επιτροπή θέτει τις πληροφορίες αυτές στη διάθεση των κρατών μελών.

                  6.

                  Ο τίτλος του άρθρου 10.03α αντικαθίσταται από τα ακόλουθα:

                     «Μόνιμα πυροσβεστικά συστήματα για την προστασία χώρων ενδιαίτησης, πηδαλιουχείων και χώρων επιβατών»

                  7.

                  Ο τίτλος του άρθρου 10.03β αντικαθίσταται από τα ακόλουθα:

                     «Μόνιμα πυροσβεστικά συστήματα για την προστασία μηχανοστασίων, λεβητοστασίων και αντλιοστασίων»

                  8.

                  Στο άρθρο 15.06 παράγραφος 5, το στοιχείο α) αντικαθίσταται από τα ακόλουθα:

                              «α)

                              έχουν καθαρό πλάτος τουλάχιστον 0,80 m. Εφόσον οδηγούν σε χώρους χρησιμοποιούμενους από περισσότερους των 80 επιβάτες, πληρούν τις διατάξεις της παραγράφου 3 στοιχεία δ) και ε) όσον αφορά το πλάτος των εξόδων που οδηγούν στους διαδρόμους σύνδεσης.»

                  9.

                  Το άρθρο 15.06 παράγραφος 8 τροποποιείται ως εξής:

                              α)

                              Το στοιχείο ε) αντικαθίσταται από τα ακόλουθα:

                                          «ε)

                                          εάν υπάρχουν σταθερά καθίσματα ή πάγκοι σε ζώνη που περιλαμβάνει χώρους συγκέντρωσης, δεν λαμβάνεται υπόψη το αντίστοιχο πλήθος προσώπων κατά τον υπολογισμό της συνολικής επιφάνειας των χώρων συγκέντρωσης σύμφωνα με το στοιχείο α). Όμως, το πλήθος προσώπων για τα οποία λαμβάνονται υπόψη σταθερά καθίσματα ή πάγκοι σε συγκεκριμένη ζώνη δεν πρέπει να υπερβαίνει το πλήθος προσώπων για τα οποία υπάρχουν χώροι συγκέντρωσης στη συγκεκριμένη ζώνη·»

                              β)

                              Το στοιχείο στ) αντικαθίσταται από τα ακόλουθα:

                                          «στ)

                                          η πρόσβαση στα σωστικά μέσα είναι ευχερής από τους χώρους εκκένωσης·»

                              γ)

                              Το στοιχείο ζ) αντικαθίσταται από τα ακόλουθα:

                                          «ζ)

                                          η εκκένωση μπορεί να γίνεται με ασφάλεια από αυτούς τους χώρους εκκένωσης, από κάθε πλευρά του πλοίου·»

                              δ)

                              Το στοιχείο η) αντικαθίσταται από τα ακόλουθα:

                                          «η)

                                          οι χώροι συγκέντρωσης βρίσκονται επάνω από τη γραμμή ορίου βυθίσεως·»

                              ε)

                              Το στοιχείο θ) αντικαθίσταται από τα ακόλουθα:

                                          «θ)

                                          οι χώροι συγκέντρωσης και εκκένωσης εμφαίνονται στο σχέδιο ασφαλείας και σημαίνονται επί του πλοίου·»

                              στ)

                              Το στοιχείο ι) αντικαθίσταται από τα ακόλουθα:

                                          «ι)

                                          οι διατάξεις των στοιχείων δ) και θ) ισχύουν επίσης για τα ελεύθερα καταστρώματα στα οποία έχουν οριστεί χώροι συγκέντρωσης·»

                              ζ)

                              Το στοιχείο ιβ) αντικαθίσταται από τα ακόλουθα:

                                          «ιβ)

                                          πάντως, σε όλες τις περιπτώσεις στις οποίες εφαρμόζονται μειώσεις απαιτήσεων σύμφωνα με τα στοιχεία ε), ι) και ια), η συνολική επιφάνεια σύμφωνα με το στοιχείο α) επαρκεί τουλάχιστον για το 50 % του μέγιστου επιτρεπόμενου πλήθους επιβατών.»

                  10.

                  Το άρθρο 15.08 παράγραφος 6 αντικαθίσταται από τα ακόλουθα:

                              «6.

                              Υπάρχει σύστημα απάντλησης υδροσυλλεκτών με μόνιμο δίκτυο σωληνώσεων.»

                  11.

                  Η παράγραφος 2 του πίνακα στο άρθρο 24.02 τροποποιείται ως εξής:

                              α)

                              Η εγγραφή που αναφέρεται στο άρθρο 7.02 παράγραφος 5 λαμβάνει τη θέση της εγγραφής που αναφέρεται στο άρθρο 7.02 παράγραφος 6.

                              β)

                              Μετά την εγγραφή που αναφέρεται στο κεφάλαιο 7.04 παράγραφος 2 παρεμβάλλονται οι ακόλουθες εγγραφές:

                                          «παράγραφος 3

                                          Φωτεινή ένδειξη

                                          Εάν δεν υπάρχει πηδαλιουχείο προοριζόμενο για πλοήγηση με ραντάρ από ένα άτομο: ΝΑΜ (NRC), το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2010

                                          παράγραφος 9 τρίτη πρόταση

                                          Χειρισμός με μοχλό

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2010

                                          τέταρτη πρόταση

                                          Εμφαίνεται σαφώς η φορά της ώσης

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2010»

                              γ)

                              Η εγγραφή για το άρθρο 8.02 παράγραφος 4 αντικαθίσταται από τα ακόλουθα:

                                          «παράγραφος 4

                                          Λεπτομερής εξέταση συνδέσεων σωλήνων

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2025»

                              δ)

                              Μετά την εγγραφή που αναφέρεται στο άρθρο 8.02 παράγραφος 4 παρεμβάλλονται οι ακόλουθες εγγραφές:

                                          «παράγραφος 5

                                          Διπλότοιχο σύστημα σωληνώσεων

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2025

                                          παράγραφος 6

                                          Μόνωση μερών του κινητήρα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού»

                              ε)

                              Η εγγραφή που αναφέρεται στο άρθρο 8.05 παράγραφος 9 πρώτη πρόταση γίνεται η εγγραφή του άρθρου 8.05 παράγραφος 9 δεύτερη πρόταση.

                              στ)

                              Μετά την εγγραφή που αναφέρεται στο κεφάλαιο 8.05 παράγραφος 13 παρεμβάλλονται οι ακόλουθες εγγραφές:

                                          «8.06

                                          Δεξαμενές αποθήκευσης λιπαντικού ελαίου, σωλήνες και παρελκόμενα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2045

                                          8.07

                                          Δεξαμενές για έλαια του συστήματος μετάδοσης, ελέγχου και ενεργοποίησης καθώς και για συστήματα θέρμανσης, σωλήνες και παρελκόμενα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2045»

                              ζ)

                              Η εγγραφή που αναφέρεται στο άρθρο 8α αντικαθίσταται από τα ακόλουθα:

                                          «ΚΕΦΑΛΑΙΟ 8α

                                          8α.02 παράγραφοι 2 και 3

                                          Συμμόρφωση προς τις απαιτήσεις/οριακές τιμές εκπομπών αερίων εξαγωγής

                                          Οι κανονισμοί δεν ισχύουν

                                                      α)

                                                      για κινητήρες που έχουν εγκατασταθεί πριν από την 1.1.2003· και

                                                      β)

                                                      για κινητήρες αντικατάστασης, οι οποίοι μέχρι τις 21.12.2011 έχουν εγκατασταθεί στο σκάφος όπου λειτουργούσαν στις 1.1.2002.

                                                Για κινητήρες που έχουν εγκατασταθεί

                                                      α)

                                                      στο σκάφος μεταξύ 1.1.2003 και 1.7.2007, εφαρμόζονται οι οριακές τιμές αερίων εξαγωγής που αναφέρονται στο παράρτημα XIV της οδηγίας 97/68/ΕΚ·

                                                      β)

                                                      στο σκάφος ή σε μηχανήματα επί του σκάφους μετά τις 30.6.2007 εφαρμόζονται οι οριακές τιμές αερίων εξαγωγής που αναφέρονται στο παράρτημα XV της οδηγίας 97/68/ΕΚ.

                                                Οι απαιτήσεις για τις κατηγορίες:

                                                      αα)

                                                      V για κινητήρες πρόωσης και για βοηθητικούς κινητήρες ισχύος άνω των 560 kW, και

                                                      ββ)

                                                      Δ, Ε, ΣΤ, Ζ, Η, Θ, Ι, ΙΑ για βοηθητικούς κινητήρες της οδηγίας 97/68/ΕΚ εφαρμόζονται ως ισοδύναμες.»

                              η)

                              Η εγγραφή που αναφέρεται στο άρθρο 9.15 παράγραφος 9 γίνεται η εγγραφή του άρθρου 9.15 παράγραφος 10.

                              θ)

                              Μετά τον τίτλο «ΚΕΦΑΛΑΙΟ 15» παρεμβάλλεται η ακόλουθη εγγραφή:

                                          «15.01 παράγραφος 1 στοιχείο γ)

                                          Μη εφαρμογή του άρθρου 8.08 παράγραφος 2 δεύτερη πρόταση

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2007»

                              ι)

                              Η εγγραφή που αναφέρεται στο άρθρο 15.01 παράγραφος 1 στοιχείο δ) αντικαθίσταται από τα ακόλουθα:

                                          «δ)

                                          Μη εφαρμογή των διατάξεων του άρθρου 9.14 παράγραφος 3 δεύτερη πρόταση για ονομαστικές τάσεις μεγαλύτερες από 50 V

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2010»

                  12.

                  Ο πίνακας του άρθρου 24.06 παράγραφος 5 τροποποιείται ως εξής:

                              α)

                              Μετά την εγγραφή που αναφέρεται στο κεφάλαιο 7.02 παράγραφος 2 παρεμβάλλονται οι ακόλουθες εγγραφές:

                                          «7.04 παράγραφος 3

                                          Φωτεινή ένδειξη

                                          Εάν δεν υπάρχει πηδαλιουχείο προοριζόμενο για πλοήγηση με ραντάρ από ένα άτομο: ΝΑΜ., το αργότερο με την έκδοση ή ανανέωση του κοινοτικού πιστοποιητικού μετά την 1.1.2010

                                          1.4.2007

                                          παράγραφος 9 τρίτη πρόταση

                                          Χειρισμός με μοχλό

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2010

                                          1.4.2007

                                          τέταρτη πρόταση

                                          Απαγόρευση ένδειξης της φοράς της δέσμης

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2010

                                          1.4.2007»

                              β)

                              Η εγγραφή που αναφέρεται στο άρθρο 8.02 παράγραφος 4 αντικαθίσταται από τα ακόλουθα:

                                          «8.02 παράγραφος 4

                                          Λεπτομερής εξέταση συνδέσεων σωλήνων

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά το 2025

                                          1.4.2007»

                              γ)

                              Μετά την εγγραφή που αναφέρεται στο άρθρο 8.02 παράγραφος 4 παρεμβάλλεται η ακόλουθη εγγραφή:

                                          «παράγραφος 5

                                          Διπλότοιχο σύστημα σωληνώσεων

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2025

                                          1.4.2007

                                          παράγραφος 6

                                          Μόνωση μερών του κινητήρα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2025

                                          1.4.2003»

                              δ)

                              Η εγγραφή που αναφέρεται στο άρθρο 8.05 παράγραφος 9 πρώτη πρόταση γίνεται η εγγραφή που αναφέρεται στο άρθρο 8.05 παράγραφος 9 δεύτερη πρόταση.

                              ε)

                              Μετά την εγγραφή που αναφέρεται στο άρθρο 8.05, παρεμβάλλεται η ακόλουθη εγγραφή:

                                          «8.06

                                          Δεξαμενές αποθήκευσης λιπαντικού ελαίου, σωλήνες και παρελκόμενα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2045

                                          1.4.2007

                                          8.07

                                          Δεξαμενές ελαίου συστημάτων μετάδοσης ισχύος, ελέγχου και ενεργοποίησης καθώς και συστημάτων θέρμανσης, σωλήνες και παρελκόμενα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2045

                                          1.4.2007»

                              στ)

                              Η εγγραφή που αναφέρεται στο άρθρο 8α αντικαθίσταται από τα ακόλουθα:

                                          «ΚΕΦΑΛΑΙΟ 8α

                                          Οι κανονισμοί δεν ισχύουν

                                                      α)

                                                      για κινητήρες που έχουν εγκατασταθεί πριν από την 1.1.2003· και

                                                      β)

                                                      για κινητήρες αντικατάστασης οι οποίοι μέχρι τις 21.12.2011 έχουν εγκατασταθεί στο σκάφος όπου λειτουργούσαν την 1.1.2002·

                                          1.1.2002

                                          8α.02 παράγραφοι 2 και 3

                                          Συμμόρφωση προς τις απαιτήσεις/οριακές τιμές εκπομπών αερίων εξαγωγής

                                          Για κινητήρες οι οποίοι έχουν εγκατασταθεί

                                                      α)

                                                      στο σκάφος μεταξύ 1.1.2003 και 1.7.2007 εφαρμόζονται οι οριακές τιμές αερίων εξαγωγής που αναφέρονται στο παράρτημα XIV της οδηγίας 97/68/ΕΚ·

                                                      β)

                                                      στο σκάφος ή σε μηχανήματα επί του σκάφους μετά τις 30.6.2007 εφαρμόζονται οι οριακές τιμές αερίων εξαγωγής που αναφέρονται στο παράρτημα XV της οδηγίας 97/68/ΕΚ.

                                                Οι απαιτήσεις για τις κατηγορίες:

                                                      αα)

                                                      V για κινητήρες πρόωσης και για βοηθητικούς κινητήρες ισχύος άνω των 560 kW, και

                                                      ββ)

                                                      Δ, Ε, ΣΤ, Ζ, H, Θ, Ι, ΙΑ για βοηθητικούς κινητήρες της οδηγίας 97/68/ΕΚ εφαρμόζονται ως ισοδύναμες.»

                                          1.7.2007

                              ζ)

                              Η εγγραφή που αναφέρεται στο άρθρο 15.01 παράγραφος 1 εδάφιο γ) αντικαθίσταται από τα ακόλουθα:

                                          «15.01 παράγραφος 1 στοιχείο γ)

                                          Μη εφαρμογή του άρθρου 8.08 παράγραφος 2 δεύτερη πρόταση

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού

                                          1.1.2006»

                  13.

                  Μετά από το άρθρο 24.07 προστίθεται το ακόλουθο άρθρο:
                  «Άρθρο 24.08

                     Μεταβατική διάταξη για το άρθρο 2.18

                  Κατά την έκδοση κοινοτικού πιστοποιητικού για σκάφος το οποίο μετά τις 31 Μαρτίου 2007 ήταν εφοδιασμένο με ισχύον πιστοποιητικό σύμφωνα με τον κανονισμό επιθεώρησης σκαφών του Ρήνου, χρησιμοποιείται ο ενιαίος ευρωπαϊκός αριθμός ταυτότητας ο οποίος έχει ήδη αποδοθεί και, εφόσον απαιτείται, συμπληρώνεται με αναγραφή του αριθμού “0” στην αρχή του.»

                  14.

                  Στο άρθρο 24α.02 παράγραφος 2, ο πίνακας τροποποιείται ως εξής:

                              α)

                              Η εγγραφή που αναφέρεται στο άρθρο 7.02 παράγραφος 5 γίνεται η εγγραφή που αναφέρεται στο άρθρο 7.02 παράγραφος 6.

                              β)

                              Μετά την εγγραφή που αναφέρεται στο άρθρο 7.04 παράγραφος 2, παρεμβάλλεται η ακόλουθη εγγραφή:

                                          «παράγραφος 3

                                          Φωτεινή ένδειξη

                                          Εάν δεν υπάρχει πηδαλιουχείο προοριζόμενο για πλοήγηση με ραντάρ από ένα άτομο: ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά τις 30 Δεκεμβρίου 2024

                                          παράγραφος 9 τρίτη πρόταση

                                          Χειρισμός με μοχλό

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά τις 30 Δεκεμβρίου 2024

                                          τέταρτη πρόταση

                                          Απαγόρευση ένδειξης της φοράς της δέσμης

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 30ή Δεκεμβρίου 2024»

                              γ)

                              Μετά την εγγραφή που αναφέρεται στο άρθρο 8.02 παράγραφος 1, η εγγραφή:

                                          «παράγραφος 4

                                          Προστασία των τμημάτων του κινητήρα

                                          N.R.C., το αργότερο κατά την έκδοση ή την ανανέωση του κοινοτικού πιστοποιητικού»

                                    αντικαθίσταται από τις ακόλουθες εγγραφές:

                                          «4

                                          Λεπτομερής εξέταση συνδέσεων σωλήνων

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά τις 30 Δεκεμβρίου 2024

                                          παράγραφος 5

                                          Διπλότοιχο σύστημα σωληνώσεων

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά τις 30 Δεκεμβρίου 2024

                                          παράγραφος 6

                                          Μόνωση μερών του κινητήρα

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού»

                              δ)

                              Η εγγραφή που αναφέρεται στο άρθρο 8.05 παράγραφος 7 αντικαθίσταται από τα ακόλουθα:

                                          «παράγραφος 7 πρώτο εδάφιο

                                          Επιστόμιο ταχείας διακοπής ροής επί της δεξαμενής, χειριζόμενο από το κατάστρωμα, ακόμη και όταν οι υπόψη χώροι είναι κλειστοί

                                          ΝΑΜ, το αργότερο κατά την έκδοση ή την ανανέωση του κοινοτικού πιστοποιητικού μετά την 1.1.2029»

                              ε)

                              Η εγγραφή που αναφέρεται στο άρθρο 8.05 παράγραφος 9 πρώτη πρόταση είναι η εγγραφή που αναφέρεται στο άρθρο 8.05 παράγραφος 9 δεύτερη πρόταση.

                              στ)

                              Μετά την εγγραφή που αναφέρεται στο άρθρο 8.10 παράγραφος 3, παρεμβάλλεται η ακόλουθη εγγραφή που αναφέρεται στο κεφάλαιο 8α:

                                          «ΚΕΦΑΛΑΙΟ 8α

                                          Οι κανονισμοί δεν ισχύουν για

                                                      α)

                                                      κινητήρες πρόωσης και βοηθητικούς κινητήρες ονομαστικής ισχύος εξόδου μεγαλύτερης από 560 kW, των ακόλουθων κατηγοριών σύμφωνα με το προσάρτημα I σημείο 4.1.2.4 της οδηγίας 97/68/ΕΚ:

                                                                  αα)

                                                                  V1:1 έως V1:3, οι οποίοι μέχρι τις 31 Δεκεμβρίου 2006,

                                                                  ββ)

                                                                  V1:4 and V2:1 to V2:5, which until 31 Δεκεμβρίου 2008;

                                                            είναι εγκαταστημένοι σε σκάφος ή σε μηχανήματα επί σκάφους·

                                                      β)

                                                      βοηθητικούς κινητήρες με ονομαστική ισχύ μέχρι 560 kW και μεταβλητή ταχύτητα, των ακόλουθων κατηγοριών σύμφωνα με το άρθρο 9.4α της οδηγίας 97/68/ΕΚ:

                                                                  αα)

                                                                  H, οι οποίοι μέχρι τις 31 Δεκεμβρίου 2005,

                                                                  ββ)

                                                                  I και K, οι οποίοι μέχρι τις 31 Δεκεμβρίου 2006,

                                                                  γγ)

                                                                  J, οι οποίοι μέχρι τις 31 Δεκεμβρίου 2007

                                                            είναι εγκαταστημένοι σε σκάφος ή σε μηχανήματα επί σκάφους·

                                                      γ)

                                                      βοηθητικούς κινητήρες με ονομαστική ισχύ μέχρι 560 kW και σταθερή ταχύτητα, των ακόλουθων κατηγοριών σύμφωνα με το άρθρο 9.4α της οδηγίας 97/68/ΕΚ:

                                                                  αα)

                                                                  Δ, Ε, ΣΤ και Ζ, οι οποίοι μέχρι τις 31 Δεκεμβρίου 2006 (3),

                                                                  ββ)

                                                                  H, Θ και ΙΑ, οι οποίοι μέχρι τις 31 Δεκεμβρίου 2010,

                                                                  γγ)

                                                                  ΙΒ, οι οποίοι μέχρι τις 31 Δεκεμβρίου 2011

                                                            είναι εγκαταστημένοι σε σκάφος ή σε μηχανήματα επί σκάφους·

                                                      δ)

                                                      κινητήρες, οι οποίοι πληρούν τις οριακές τιμές που αναφέρονται στο παράρτημα XIV της οδηγίας 97/68/ΕΚ και οι οποίοι μέχρι τις 30 Ιουνίου του 2007 είναι εγκαταστημένοι σε σκάφος ή σε μηχανήματα επί σκάφους·

                                                      ε)

                                                      κινητήρες αντικατάστασης, οι οποίοι μέχρι τις 31 Δεκεμβρίου 2011 είναι εγκαταστημένοι σε σκάφος ή σε μηχανήματα επί σκάφους, για την αντικατάσταση κινητήρα για τον οποίο δεν ισχύουν οι κανονισμοί, σύμφωνα με τις διατάξεις των στοιχείων α) έως δ) ανωτέρω.

                                                Οι ημερομηνίες που αναφέρονται στα στοιχεία α), β), γ) και δ) μετατίθενται κατά δύο έτη αντιστοίχως για κινητήρες με ημερομηνία κατασκευής προγενέστερη από τις αναφερόμενες ημερομηνίες.

                  15.

                  Μετά το άρθρο 24α.04 προστίθεται το ακόλουθο άρθρο:
                  «Άρθρο 24α.05

                     Μεταβατική διάταξη για το άρθρο 2.18

                  Το άρθρο 24.08 εφαρμόζεται τηρουμένων των αναλογιών.»

                  16.

                  Στο προσάρτημα II, η διοικητική οδηγία αριθ. 23 αντικαθίσταται από τα ακόλουθα:
                  «Διοικητική οδηγία αριθ. 23

                     Χρήση κινητήρα καλυπτόμενη από την ενδεδειγμένη έγκριση τύπου

                  (Άρθρο 8α.03 παράγραφος 1 του παραρτήματος II)
                  1.   Εισαγωγή

                  Σύμφωνα με τις διατάξεις του 8α.03 παράγραφος 1, αναγνωρίζονται οι εγκρίσεις τύπου σύμφωνα με την οδηγία 97/68/ΕΚ και οι εγκρίσεις τύπου οι οποίες αναγνωρίζονται ως ισοδύναμες με βάση την οδηγία 97/68/ΕΚ, υπό την προϋπόθεση ότι η χρήση κινητήρα καλύπτεται από την ενδεδειγμένη έγκριση τύπου.
                  Επιπλέον, είναι δυνατόν κινητήρες επί πλοίων εσωτερικών πλωτών μεταφορών να πρέπει να συμμετέχουν σε περισσότερες από μία χρήσεις.
                  Το μέρος 2 της παρούσας διοικητικής διάταξης εξηγεί σε ποιες περιπτώσεις χρήσεις κινητήρων είναι δυνατό να θεωρείται ότι καλύπτονται από την ενδεδειγμένη έγκριση τύπου. Στο μέρος 3 παρέχονται διευκρινίσεις σχετικά με την αντιμετώπιση κινητήρων οι οποίοι κατά τη λειτουργία τους επί πλοίου είναι ανάγκη να διατίθενται για περισσότερες από μία χρήσεις κινητήρα.
                  2.   Ενδεδειγμένη έγκριση τύπου

                  Θεωρείται ότι οι χρήσεις κινητήρων καλύπτονται από την ενδεδειγμένη έγκριση τύπου, εφόσον ο κινητήρας έχει υπαχθεί στην έγκριση τύπου με βάση τον πίνακα που ακολουθεί. Οι κατηγορίες κινητήρων, τα κλιμάκια οριακών τιμών και οι κύκλοι δοκιμής βασίζονται στους χαρακτηριστικούς αριθμούς της έγκρισης τύπου.

                              Χρήση κινητήρα

                              Νομική βάση

                              Κατηγορία κινητήρα

                              Κλιμάκιο οριακών τιμών

                              Δοκιμή

                              Απαιτήσεις

                              Κύκλος ISO 8178

                              Κινητήρες πρόωσης με χαρακτηριστικά έλικας

                              I

                              Οδηγία 97/68/ΕΚ

                              V

                              IIIA

                              Γ (4)

                              E3

                              ΚΕΣΡ

                              —

                              I, II (5)

                              —

                              E3

                              Κύριοι κινητήρες πρόωσης υπό σταθερή ταχύτητα (περιλαμβάνονται εγκαταστάσεις με ηλεκτρική πρόωση ντίζελ και έλικα μεταβλητού βήματος)

                              II

                              Οδηγία 97/68/ΕΚ

                              V

                              IIIA

                              Γ (4)

                              E2

                              ΚΕΣΡ

                              —

                              I, II (5)

                              —

                              E2

                              Βοηθητικοί κινητήρες με

                              Σταθερή ταχύτητα

                              III

                              Οδηγία 97/68/ΕΚ

                              Δ,Ε,ΣΤ,Ζ

                              II

                              B

                              Δ2

                              H,Θ,Ι,ΙΑ

                              IIIA

                              V (6)

                              ΚΕΣΡ

                              —

                              I, II (5)

                              —

                              Δ2

                              Μεταβλητή ταχύτητα και μεταβλητό φορτίο

                              IV

                              Οδηγία 97/68/ΕΚ

                              Δ,Ε,ΣΤ,Ζ

                              II

                              A

                              Γ 1

                              H,Θ,Ι,ΙΑ

                              IIIA

                              V (6)

                              ΙΒ,ΙΓ,ΙΔ,ΙΣΤ

                              IIIB

                              ΙΖ,ΙΗ

                              IV

                              ΚΕΣΡ

                              —

                              I, II (5)

                              —

                              Γ1

                        3.   Ειδικές χρήσεις κινητήρων

                              3.1.

                              Κινητήρες οι οποίοι κατά τη λειτουργία τους επί σκάφους απαιτείται να καλύπτουν περισσότερες από μία χρήσεις κινητήρα αντιμετωπίζονται ως εξής:

                                          α)

                                          βοηθητικοί κινητήρες που κινούν μονάδες ή μηχανήματα, οι οποίοι σύμφωνα με τον κατάλογο του μέρους 2 πρέπει να υπάγονται στις χρήσεις III ή IV, απαιτείται να έχουν λάβει έγκριση τύπου για καθεμία από τις προβλεπόμενες σε αυτόν τον πίνακα αντίστοιχες χρήσεις·

                                          β)

                                          κύριοι κινητήρες πρόωσης οι οποίοι κινούν επιπλέον μονάδες ή μηχανήματα πρέπει απλώς να έχουν λάβει την έγκριση τύπου που είναι αναγκαία για τον αντίστοιχο τύπο κύριας πρόωσης σύμφωνα με τον κατάλογο του μέρους 2, στο βαθμό που η κύρια χρήση του κινητήρα παραμένει η πρόωση του σκάφους. Εάν ο χρόνος που διατίθεται για τη μοναδική βοηθητική χρήση υπερβαίνει το 30 %, ο κινητήρας πρέπει να έχει λάβει περαιτέρω έγκριση τύπου για τη βοηθητική χρήση, επιπλέον της έγκρισης τύπου για τη χρήση κύριας πρόωσης.

                              3.2.

                              Κινητήρες που κινούν πρωραία συστήματα πρόωσης είτε αμέσως είτε μέσω γεννήτριας υπό:

                                          α)

                                          μεταβλητή ταχύτητα και φορτίο κινητήρα είναι δυνατό να υπάγονται στις χρήσεις I ή IV σύμφωνα με τον πίνακα του μέρους 2·

                                          β)

                                          σταθερή ταχύτητα κινητήρα είναι δυνατόν να υπάγονται στις χρήσεις II ή III σύμφωνα με τον πίνακα του μέρους 2.

                              3.3.

                              Οι κινητήρες εγκαθίστανται με την ισχύ εξόδου που επιτρέπεται κατά την έγκριση τύπου και αναγράφεται επί του κινητήρα μέσω των στοιχείων ταυτοποίησης τύπου. Εφόσον κάποιοι κινητήρες πρέπει να κινούν μονάδες ή μηχανήματα χαμηλότερης καταναλισκόμενης ισχύος, η ισχύς είναι δυνατό να μειώνεται μόνο με μέτρα εξωτερικά του κινητήρα, ώστε να επιτυγχάνεται το απαιτούμενο επίπεδο ισχύος για τη χρήση.»

                  17.

                  Προστίθεται το ακόλουθο προσάρτημα V:

                     «Προσάρτημα V

                        Πρωτόκολλο παραμέτρων κινητήρα

         (1)  ΕΕ L 59 της 27.2.1998, σ. 1.

         (2)  Εναλλακτικές εγκρίσεις τύπου αναγνωριζόμενες σύμφωνα με την οδηγία 97/68/ΕΚ παρατίθενται στο παράρτημα XII παράγραφος 2 της οδηγίας 97/68/ΕΚ.»

         (3)  Σύμφωνα με το παράρτημα I σημείο 1.A.ii) της οδηγίας 2004/26/ΕΚ, σχετικά με την τροποποίηση της οδηγίας 97/68/ΕΚ, τα όρια για τους εν λόγω βοηθητικούς κινητήρες σταθερής ταχύτητας εφαρμόζονται μόνο από την ημερομηνία αυτή.»

         (4)  Η χρήση “πρόωση σκάφους με χαρακτηριστικά έλικας” ή “πρόωση σκάφους υπό σταθερή ταχύτητα” θα πρέπει να εξειδικεύεται στο έγγραφο έγκρισης τύπου.

         (5)  Οι οριακές τιμές κλιμακίου II που καθορίζονται στον ΚΕΣΡ (RVIR) ισχύουν από την 1η Ιουλίου 2007.

         (6)  Ισχύει μόνο για κινητήρες με ονομαστική ισχύ εξόδου μεγαλύτερη από 560 kW.

      ΠΑΡΑΡΤΗΜΑ II
      Το μέρος 1 του παραρτήματος V τροποποιείται ως εξής:

                  1.

                  Η τρίτη παράγραφος της παρατήρησης της σελίδας 1 αντικαθίσταται από τα ακόλουθα:
                  «Ο κύριος του σκάφους, η αντιπρόσωπός του, ενημερώνει την αρμόδια αρχή σχετικά με κάθε μεταβολή στο όνομα ή στην κυριότητα του σκάφους, κάθε επανακαταμέτρηση και κάθε μεταβολή στον αριθμό νηολογίου ή στο λιμένα νηολόγησης, και διαβιβάζει στην εν λόγω αρχή το κοινοτικό πιστοποιητικό για τροποποίηση.»

                  2.

                  Στο πεδίο 12 του υποδείγματος, η εισαγωγική φράση αντικαθίσταται από τα ακόλουθα:
                  «Ο αριθμός πιστοποιητικού (1), ο ενιαίος αριθμός ταυτότητας ευρωπαϊκού πλοίου (2), ο αριθμός νηολογίου (3) και το αποτέλεσμα της καταμέτρησης (4) αναγράφονται με τα αντίστοιχα σύμβολα στα ακόλουθα σημεία επί του σκάφους:»

                  3.

                  Στο πεδίο 15 του υποδείγματος, το στοιχείο 2 αντικαθίσταται από τα ακόλουθα:
                  «2.   Συνδέσεις:

                  Τύπος σύνδεσης: …
                  Πλήθος καλωδίων σύνδεσης: …
                  Αντοχή σε εφελκυσμό για κάθε διαμήκη σύνδεση: kN
                  Πλήθος συνδέσεων ανά πλευρά: …
                  Μήκος κάθε καλωδίου σύνδεσης: … m
                  Αντοχή κάθε καλωδίου σε εφελκυσμό: … kN
                  Πλήθος τυμπάνων καλωδίων:»

                  4.

                  Το πεδίο 19 του υποδείγματος αντικαθίσταται από τα ακόλουθα:

                              (..) (..)
                              (..) (..)

                              (..)
                              (..)

                                             «19.

                                             Μέγιστο βύθισμα

                                             m

                                             19β.

                                             Βύθισμα T

                                             m»

                              (..)

                  5.

                  Το πεδίο 35 του υποδείγματος αντικαθίσταται από τα ακόλουθα:
                  «35.   Σύστημα απάντλησης υδροσυλλεκτών και αποστράγγισης

                              Πλήθος αντλιών εκκένωσης υδροσυλλεκτών …,

                              από τις οποίες μηχανοκίνητες …

                              Ελάχιστη αντλητική ικανότητα

                              πρώτη αντλία εκκένωσης υδροσυλλεκτών … l/min
                              δεύτερη αντλία εκκένωσης υδροσυλλεκτών … l/min»

                  6.

                  Το πεδίο 42 του υποδείγματος αντικαθίσταται από τα ακόλουθα:
                  «42.   Λοιπός τεχνικός εξοπλισμός

                              ορμίδιο

                                          διάδρομος ζεύξης

                                          σύμφωνα με το άρθρο 10 παράγραφος 2 στοιχείο δ) (*)
                                          σύμφωνα με το άρθρο 15.06 παράγραφος 12 (*)
                                          Μήκος … m

                              Σύστημα φωνητικής επικοινωνίας

                                          —

                                          εναλλάξ αμφίδρομη (*)

                                          —

                                          ταυτόχρονη αμφίδρομη/τηλέφωνο (*)

                                          —

                                          εσωτερική ραδιοτηλεφωνική σύνδεση (*)

                              άγκιστρο αρπαγής
                              συλλογή παροχής πρώτων βοηθειών
                              διόπτρες
                              οδηγίες διάσωσης ατόμων που βρίσκονται στο νερό

                              Ραδιοτηλεφωνική εγκατάσταση

                                          —

                                          επικοινωνία μεταξύ σκαφών

                                          —

                                          επικοινωνία ναυτικών πληροφοριών

                                          —

                                          επικοινωνία σκάφους-λιμενικής αρχής

                              πυράντοχοι περιέκτες

                              Γερανοί

                                          —

                                          σύμφωνα με το άρθρο 11.12 παράγραφος 9 (*)

                                          —

                                          λοιποί γερανοί με ωφέλιμο φορτίο που δεν υπερβαίνει τα 2 000 kg (*)»

                              κινητή/μόνιμη κλίμακα επιβίβασης (*)

                  7.

                  Το πεδίο 43 του υποδείγματος αντικαθίσταται από τα ακόλουθα:
                  «43.   Πυροσβεστικές συσκευές

                  Πλήθος φορητών πυροσβεστήρων …, αντλιών πυρόσβεσης …, καταιωνιστήρων …

                              Μόνιμα συστήματα πυρόσβεσης στους χώρους ενδιαίτησης κ.λπ.

                              Όχι/Πλήθος … (*)

                              Μόνιμα συστήματα πυρόσβεσης σε μηχανοστάσια κ.λπ.

                              Όχι/Πλήθος … (*)

                        Η ηλεκτροκίνητη αντλία εκκένωσης υδροσυλλεκτών αντικαθιστά αντλία πυρόσβεσης … Ναι/Όχι (*)»

                  8.

                  Το πεδίο 44 του υποδείγματος αντικαθίσταται από τα ακόλουθα:
                  «44.   Σωστικά μέσα:

                  Πλήθος κυκλικών σωσιβίων …, σωσιβίων με φωτισμό …, σωσιβίων με σχοινί … (*)
                  Ένα σωσίβιο ανά άτομο που επιβαίνει κανονικά στο σκάφος/σύμφωνα με το πρότυπο EN 395: 1998, EN 396: 1998, EN ISO 12402-3: 2006 ή EN ISO 12402-4: 2006 (*)
                  Λέμβος του σκάφους με συλλογή κουπιών, σχοινί πρόσδεσης και σέσουλα/σύμφωνα με το πρότυπο EN 1914: 1997 (*)
                  Βάθρο ή εγκατάσταση σύμφωνα με το άρθρο 15.15 παράγραφος 5 ή 6 (*)
                  Πλήθος, τύπος και τόπος(-οι) εγκατάστασης του υλικού, ώστε να είναι δυνατή η ασφαλής μεταφορά προσώπων σε ρηχά ύδατα, στην όχθη ή σε άλλο σκάφος σύμφωνα με τις διατάξεις του άρθρου 15.09 παράγραφος 3 …
                  …
                  …
                  Πλήθος ατομικών σωσιβίων για το προσωπικό του σκάφους …,
                  από τα οποία σύμφωνα με τις διατάξεις του άρθρου 10.05 παράγραφος 2 … (*)
                  Πλήθος ατομικών σωσιβίων για επιβάτες … (*)
                  Συλλογικά σωσίβια, ανάλογα προς το πλήθος, ισοδύναμα προς … ατομικά σωσίβια (*)
                  Δύο σειρές αναπνευστικών συσκευών, δύο συσκευές σύμφωνες με τις διατάξεις του άρθρου 15.12 παράγραφος 10 στοιχείο β), πλήθος αντικαπνικών καλυπτρών … (*)
                  Σχεδιάγραμμα ασφαλείας και σχέδιο ασφαλείας τοποθετημένα: …
                  …
                  …»

                  9.

                  Στο πεδίο 52 του υποδείγματος, η τελευταία σειρά αντικαθίσταται από τα ακόλουθα:
                  «Συνέχεια στη σελίδα (*)
                  Τέλος του κοινοτικού πιστοποιητικού( (*)»


Avis juridique important

|

32001L0001

Οδηγία 2001/1/ΕΚ του Ευρωπαϊκού Κοινοβουλίου και του Συμβουλίου, της 22ας Ιανουαρίου 2001, για τροποποίηση της οδηγίας 70/220/ΕΟΚ του Συμβουλίου σχετικά με μέτρα που πρέπει να ληφθούν κατά της ρύπανσης του αέρα από τις εκπομπές των μηχανοκίνητων οχημάτων

Επίσημη Εφημερίδα αριθ. L 035 της 06/02/2001 σ. 0034 - 0035

Οδηγία 2001/1/ΕΚ του Ευρωπαϊκού Κοινοβουλίου και του Συμβουλίουτης 22ας Ιανουαρίου 2001για τροποποίηση της οδηγίας 70/220/ΕΟΚ του Συμβουλίου σχετικά με μέτρα που πρέπει να ληφθούν κατά της ρύπανσης του αέρα από τις εκπομπές των μηχανοκίνητων οχημάτωνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Η οδηγία 70/220/ΕΟΚ του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα(4), είναι μια από τις επιμέρους οδηγίες η οποία εκδόθηκε βάσει της διαδικασίας έγκρισης τύπου που θεσπίσθηκε από την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση οχημάτων με κινητήρα και των ρυμουλκουμένων τους(5).(2) Η οδηγία 70/220/ΕΟΚ ορίζει τις προδιαγραφές των δοκιμών των μηχανοκίνητων οχημάτων όσον αφορά τις εκπομπές τους που καλύπτει το πεδίο εφαρμογής της. Με βάση την πείρα που αποκτήθηκε πρόσφατα και την ταχέως αναπτυσσόμενη τεχνογνωσία των ενσωματωμένων συστημάτων διάγνωσης, είναι σκόπιμο να προσαρμοσθούν αναλόγως οι προδιαγραφές αυτές.(3) Τα ενσωματωμένα συστήματα διάγνωσης (OBD) βρίσκονται σε λιγότερο ανεπτυγμένο στάδιο για τα οχήματα που είναι εξοπλισμένα με κινητήρες επιβαλλόμενης ανάφλεξης και λειτουργούν μονίμως ή εν μέρει με υγραέριο ή με φυσικό αέριο. Δεν είναι δυνατόν να απαιτηθεί η τοποθέτησή τους σε αυτούς τους νέους τύπους οχημάτων πριν το 2003.(4) Η οδηγία 70/220/ΕΟΚ θα πρέπει να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο παράρτημα Ι της οδηγίας 70/220/EΟΚ το σημείο 8.1 αντικαθίσταται από το ακόλουθο κείμενο:"8.1. Οχήματα με κινητήρες επιβαλλόμενης ανάφλεξης8.1.1. Βενζινοκίνητα οχήματαΑπό την 1η Ιανουαρίου 2000 για τους νέους τύπους και από την 1η Ιανουαρίου 2001 για όλους τους τύπους, τα οχήματα της κατηγορίας M1 -εξαιρουμένων των οχημάτων των οποίων η μέγιστη μάζα υπερβαίνει τα 2500 kg- και τα οχήματα της κατηγορίας N1 της κλάσης I πρέπει να είναι εφοδιασμένα με σύστημα OBD για τον έλεγχο των εκπομπών σύμφωνα με το παράρτημα XI.Από την 1η Ιανουαρίου 2001 για τους νέους τύπους και από την 1η Ιανουαρίου 2002 για όλους τους τύπους, τα οχήματα της κατηγορίας N1 των κλάσεων IΙ και ΙΙΙ και τα οχήματα της κατηγορίας M1, των οποίων η μέγιστη μάζα υπερβαίνει τα 2500 kg, πρέπει να είναι εφοδιασμένα με σύστημα OBD για τον έλεγχο των εκπομπών σύμφωνα με το παράρτημα XI.8.1.2. Οχήματα που λειτουργούν με υγραέριο και φυσικό αέριοΑπό την 1η Ιανουαρίου 2003 για τους νέους τύπους και από την 1η Ιανουαρίου 2004 για όλους τους τύπους, τα οχήματα της κατηγορίας M1 -εξαιρουμένων των οχημάτων των οποίων η μέγιστη μάζα υπερβαίνει τα 2500 kg- και τα οχήματα της κατηγορίας N1 της κλάσης I, που λειτουργούν μονίμως ή εν μέρει με υγραέριο ή φυσικό αέριο, πρέπει να είναι εφοδιασμένα με σύστημα OBD για τον έλεγχο των εκπομπών σύμφωνα με το παράρτημα XI.Από την 1η Ιανουαρίου 2006 για τους νέους τύπους και από την 1η Ιανουαρίου 2007 για όλους τους τύπους, τα οχήματα της κατηγορίας N1 των κλάσεων ΙΙ και ΙΙΙ και τα οχήματα της κατηγορίας M1, των οποίων η μέγιστη μάζα υπερβαίνει τα 2500 kg και τα οποία λειτουργούν μονίμως ή εν μέρει με υγραέριο ή φυσικό αέριο, πρέπει να είναι εφοδιασμένα με σύστημα OBD για τον έλεγχο των εκπομπών σύμφωνα με το παράρτημα XI."Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 6 Φεβρουαρίου 2002. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 22 Ιανουαρίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςA. Lindh(1) ΕΕ C 365 Ε της 19.12.2000, σ. 268.(2) ΕΕ C 204 της 18.7.2000, σ. 1.(3) Γνώμη του Ευρωπαϊκού Κοινοβουλίου της 17ης Μαΐου 2000 (δεν δημοσιεύθηκε ακόμη στην Επίσημη Εφημερίδα), κοινή θέση του Συμβουλίου της 10ης Οκτωβρίου 2000 (ΕΕ C 204 της 20.11.2000, σ. 1) και απόφαση του Ευρωπαϊκού Κοινοβουλίου της 13ης Δεκεμβρίου 2000.(4) ΕΕ L 76 της 6.4.1970, σ. 1· οδηγία όπως τροποποιήθηκε τελευταία από την οδηγία 1999/102/ΕΚ της Επιτροπής (ΕΕ L 334 της 28.12.1999, σ. 43).(5) ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου (ΕΕ L 11 της 16.1.1999, σ. 25).


title: Οδηγία 2007/25/ΕΚ της Επιτροπής, της 23ης Απριλίου 2007 , για τροποποίηση της οδηγίας 91/414/ΕΟΚ του Συμβουλίου προκειμένου να καταχωριστούν οι ουσίες dimethoate, dimethomorph, glufosinate, metribuzin, phosmet και propamocarb ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

text:
               24.4.2007

               EL

               Επίσημη Εφημερίδα της Ευρωπαϊκής Ένωσης

               L 106/34

      ΟΔΗΓΊΑ 2007/25/ΕΚ ΤΗΣ ΕΠΙΤΡΟΠΉΣ

   της 23ης Απριλίου 2007
   για τροποποίηση της οδηγίας 91/414/ΕΟΚ του Συμβουλίου προκειμένου να καταχωριστούν οι ουσίες dimethoate, dimethomorph, glufosinate, metribuzin, phosmet και propamocarb ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 703/2001 (3) καθορίζουν λεπτομερείς κανόνες για την εφαρμογή του δεύτερου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος συμπεριλαμβάνει τις ουσίες dimethoate, dimethomorph, glufosinate, metribuzin, phosmet και propamocarb.

               (2)

               Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 703/2001 για μια σειρά χρήσεων που προτάθηκαν από τον κοινοποιούντα. Επιπλέον, οι εν λόγω κανονισμοί ορίζουν τα κράτη μέλη εισηγητές που πρέπει να υποβάλουν τις σχετικές εκθέσεις αξιολόγησης και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ) σύμφωνα με το άρθρο 8 παράγραφος 1 του κανονισμού (ΕΚ) αριθ. 451/2000. Για το dimethoate, κράτος μέλος εισηγητής ορίστηκε το Ηνωμένο Βασίλειο και στις 4 Αυγούστου 2004 υποβλήθηκαν όλες οι σχετικές πληροφορίες. Για τα dimethomorph και metribuzin, κράτος μέλος εισηγητής ορίστηκε η Γερμανία και στις 11 Ιουνίου 2004 και 23 Αυγούστου 2004 αντίστοιχα υποβλήθηκαν όλες οι σχετικές πληροφορίες. Για το glufosinate, κράτος μέλος εισηγητής ορίστηκε η Σουηδία και στις 3 Ιανουαρίου 2003 υποβλήθηκαν όλες οι σχετικές πληροφορίες. Για το phosmet, κράτος μέλος εισηγητής ορίστηκε η Ισπανία και στις 23 Αυγούστου 2004 υποβλήθηκαν όλες οι σχετικές πληροφορίες. Για το propamocarb, κράτος μέλος εισηγητής ορίστηκε η Ιρλανδία και στις 5 Οκτωβρίου 2004 υποβλήθηκαν όλες οι σχετικές πληροφορίες.

               (3)

               Οι εκθέσεις αξιολόγησης επανεξετάστηκαν από τα κράτη μέλη και την ΕΑΑΤ και υποβλήθηκαν στην Επιτροπή στις 14 Μαρτίου 2005 για το glufosinate, στις 12 Μαΐου 2006 για τα phosmet και propamocarb, στις 23 Ιουνίου 2006 για τα dimethoate και dimethomorph και στις 28 Ιουλίου 2006 για το metribuzin υπό τη μορφή επιστημονικών εκθέσεων της ΕΑΑΤ (4). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 24 Νοεμβρίου 2006 υπό τη μορφή εκθέσεων ανασκόπησης της Επιτροπής για τις ουσίες dimethoate, dimethomorph, glufosinate, metribuzin, phosmet και propamocarb.

               (4)

               Από τις διάφορες εξετάσεις που πραγματοποιήθηκαν προέκυψε ότι τα φυτοπροστατευτικά προϊόντα που περιέχουν dimethoate, dimethomorph, glufosinate, metribuzin, phosmet και propamocarb αναμένεται να πληρούν, γενικά, τις προϋποθέσεις που ορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάζονται και περιγράφονται λεπτομερώς στις εκθέσεις ανασκόπησης της Επιτροπής. Συνεπώς, είναι σκόπιμο να καταχωριστούν αυτές οι δραστικές ουσίες στο παράρτημα I, ώστε να εξασφαλιστεί ότι σε όλα τα κράτη μέλη οι εγκρίσεις φυτοπροστατευτικών προϊόντων που περιέχουν τις εν λόγω δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.

               (5)

               Με την επιφύλαξη αυτού του συμπεράσματος, κρίνεται σκόπιμο να συγκεντρωθούν περαιτέρω πληροφορίες σχετικά με ορισμένα συγκεκριμένα σημεία που αφορούν τις ουσίες dimethoate, glufosinate, metribuzin και phosmet. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε προϋποθέσεις. Επομένως είναι σκόπιμο να απαιτηθεί η υποβολή των ουσιών dimethoate, glufosinate, metribuzin και phosmet σε περαιτέρω δοκιμές, προκειμένου να επιβεβαιωθεί η αξιολόγηση του κινδύνου για ορισμένα θέματα, και να υποβληθούν σχετικές μελέτες από τους κοινοποιούντες.

               (6)

               Πριν από την καταχώριση μιας δραστικής ουσίας στο παράρτημα I, πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (7)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν dimethoate, dimethomorph, glufosinate, metribuzin, phosmet και propamocarb ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, θα πρέπει να προβλεφθεί μεγαλύτερη προθεσμία για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (8)

               Η εμπειρία από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, φαίνεται ότι είναι αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί έως σήμερα για την τροποποίηση του παραρτήματος I.

               (9)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (10)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Έως τις 31 Μαρτίου 2008 το αργότερο τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Απριλίου 2008.
   Όταν τα κράτη μέλη θεσπίζουν τις εν λόγω διατάξεις, πρέπει να περιλαμβάνεται σε αυτές αναφορά στην παρούσα οδηγία ή να συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες dimethoate, dimethomorph, glufosinate, metribuzin, phosmet και propamocarb ως δραστικές ουσίες έως την 31η Μαρτίου 2008.
   Έως την ημερομηνία αυτή, εξακριβώνουν, συγκεκριμένα, ότι πληρούνται οι όροι του παραρτήματος Ι της εν λόγω οδηγίας σχετικά με τις ουσίες dimethoate, dimethomorph, glufosinate, metribuzin, phosmet και propamocarb, με εξαίρεση τους όρους του τμήματος Β της καταχώρισης που αφορά την εν λόγω δραστική ουσία και ότι οι κάτοχοι εγκρίσεων διαθέτουν ή έχουν πρόσβαση σε φάκελο, που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει dimethoate, dimethomorph, glufosinate, metribuzin, phosmet και propamocarb είτε ως μόνη δραστική ουσία είτε μαζί με άλλες δραστικές ουσίες οι οποίες έχουν περιληφθεί στο παράρτημα I της οδηγίας 91/414/ΕΟΚ έως τις 30 Σεπτεμβρίου 2007 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος Β της καταχώρισης στο παράρτημα Ι της εν λόγω οδηγίας σχετικά με τις ουσίες dimethoate, dimethomorph, glufosinate, metribuzin, phosmet και propamocarb αντίστοιχα. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό, τα κράτη μέλη:

               α)

               σε περίπτωση που ένα προϊόν περιέχει dimethoate, dimethomorph, glufosinate, metribuzin, phosmet και propamocarb ως τη μόνη δραστική ουσία τροποποιούν ή ανακαλούν, κατά περίπτωση, την άδεια έως τις 30 Σεπτεμβρίου 2011 το αργότερο· ή

               β)

               σε περίπτωση που ένα προϊόν περιέχει dimethoate, dimethomorph, glufosinate, metribuzin, phosmet και propamocarb ως μία από πολλές δραστικές ουσίες, τροποποιούν ή ανακαλούν, κατά περίπτωση, την έγκριση έως τις 30 Σεπτεμβρίου 2011 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Οκτωβρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 23 Απριλίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2007/21/ΕΚ της Επιτροπής (ΕΕ L 97 της 12.4.2007, σ. 42).

      (2)  ΕΕ L 55 της 29.2.2000, σ. 25. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1044/2003 (ΕΕ L 151 της 19.6.2003, σ. 32).

      (3)  ΕΕ L 98 της 7.4.2001, σ. 6.

      (4)  EFSA Scientific Report (2005) 27, 1-81, Conclusion regarding the Peer review of the pesticide risk assessment of the active substance glufosinate (finalised: 14 March 2005).

      EFSA Scientific Report (2006) 75, 1-72, Conclusion regarding the Peer review of the pesticide risk assessment of the active substance phosmet (finalised: 12 May 2006).

      EFSA Scientific Report (2006) 78, 1-72, Conclusion regarding the Peer review of the pesticide risk assessment of the active substance propamocarb (finalised: 12 May 2006).

      EFSA Scientific Report (2006) 84, 1-102, Conclusions on the peer review of the pesticide risk assessment of the active substance dimethoate (finalised: 23 June 2006).

      EFSA Scientific Report (2006) 82, 1-69, Conclusions on the peer review of the pesticide risk assessment of the active substance dimethomorph (finalised: 23 June 2006).

      EFSA Scientific Report (2006) 88, 1-74, Conclusions on the peer review of the pesticide risk assessment of the active substance metribuzin (finalised: 28 July 2006).

      (5)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2266/2000 (ΕΕ L 259 της 13.10.2000, σ. 27).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικοί όροι

                     «155

                     Dimethoate
                     Αριθ. CAS 60-51-5
                     Αριθ. CIPAC 59

                        O,O-Dimethyl-S-(N-methylcarbamoylmethyl) phosphorodithioate; 2-Dimethoxy-phosphinothioylthio-N-methylacetamide

                     ≥ 950 g/kg
                     Προσμείξεις:

                                 —

                                 omethoate: 2 g/kg κατ’ ανώτατο όριο

                                 —

                                 isodimethoate: 3 g/kg κατ’ ανώτατο όριο

                     1η Οκτωβρίου 2007

                     30 Σεπτεμβρίου 2017

                     Μέρος Α
                     Επιτρέπεται να χρησιμοποιείται μόνο ως εντομοκτόνο.
                     Μέρος Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το dimethoate, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 24 Νοεμβρίου 2006.
                     Στη συνολική αυτή εκτίμηση τα κράτη μέλη:

                                 —

                                 πρέπει να αποδίδουν ιδιαίτερη προσοχή στην προστασία των πτηνών, των θηλαστικών, των υδρόβιων οργανισμών και άλλων μη στοχευόμενων αρθροπόδων. Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου, όπως ζώνες προστασίας και μέτρα για τη μείωση της μόλυνσης των επιφανειακών υδάτων από απορροές και αποχετεύσεις·

                                 —

                                 πρέπει να δίνουν ιδιαίτερη προσοχή στην ασφάλεια των χειριστών και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας.

                           Τα ενδιαφερόμενα κράτη μέλη ζητούν την υποβολή περαιτέρω μελετών για την επιβεβαίωση της αξιολόγησης του κινδύνου για τα πτηνά, τα θηλαστικά και τα μη στοχευόμενα αρθρόποδα καθώς και της τοξικολογικής αξιολόγησης μεταβολιτών που ενδέχεται να είναι παρόντες στις καλλιέργειες.
                     Εξασφαλίζουν ότι ο κοινοποιών, κατόπιν αίτησης του οποίου το dimethoate καταχωρίστηκε στο παρόν παράρτημα, προσκομίζει τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.

                     156

                     Dimethomorph
                     Αριθ. CAS 110488-70-5
                     Αριθ. CIPAC 483

                        (E,Z) 4-[3-(4-chlorophenyl)-3-(3,4-dimethoxyphenyl)acryloyl]morpholine

                     ≥ 965 g/kg

                     1η Οκτωβρίου 2007

                     30 Σεπτεμβρίου 2017

                     Μέρος Α
                     Επιτρέπεται να χρησιμοποιείται μόνο ως μυκητοκτόνο.
                     Μέρος Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το dimethomorph, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 24 Νοεμβρίου 2006.
                     Κατά τη συνολική αυτή αξιολόγηση τα κράτη μέλη πρέπει να δίνουν ιδιαίτερη προσοχή στα ακόλουθα:

                                 —

                                 την ασφάλεια των χειριστών και των εργαζομένων. Οι εγκεκριμένοι όροι χρήσης πρέπει να προβλέπουν τη χρήση κατάλληλου ατομικού εξοπλισμού προστασίας·

                                 —

                                 την προστασία των πτηνών, των θηλαστικών και των υδρόβιων οργανισμών.

                           Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.

                     157

                     Glufosinate
                     Αριθ. CAS 77182-82-2
                     Αριθ. CIPAC 437.007

                     ammonium(DL)-homoalanin-4-yl(methyl)phosphinate

                     950 g/kg

                     1η Οκτωβρίου 2007

                     30 Σεπτεμβρίου 2017

                     Μέρος Α
                     Επιτρέπεται να χρησιμοποιείται μόνο ως ζιζανιοκτόνο.
                     Μέρος Β
                     Κατά την αξιολόγηση των αιτήσεων έγκρισης φυτοπροστατευτικών προϊόντων που περιέχουν glufosinate και προορίζονται για χρήσεις πλην των καλλιεργειών μήλων, ιδίως όσον αφορά την έκθεση των χειριστών και των καταναλωτών, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν ότι παρέχονται τα απαραίτητα στοιχεία και πληροφορίες πριν από τη χορήγηση σχετικής έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το glufosinate, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 24 Νοεμβρίου 2006. Κατά τη συνολική αυτή αξιολόγηση τα κράτη μέλη πρέπει να δίνουν ιδιαίτερη προσοχή στα ακόλουθα:

                                 —

                                 την ασφάλεια των χειριστών, των εργαζομένων και των παρευρισκομένων. Οι όροι έγκρισης πρέπει να περιλαμβάνουν, κατά περίπτωση, μέτρα προστασίας·

                                 —

                                 το ενδεχόμενο μόλυνσης των υπόγειων υδάτων, όταν χρησιμοποιείται η δραστική ουσία σε περιοχές με ευαίσθητα εδαφικά ή/και κλιματικά χαρακτηριστικά·

                                 —

                                 την προστασία των θηλαστικών, των μη στοχευόμενων αρθροπόδων και των μη στοχευόμενων φυτών.

                           Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.
                     Τα ενδιαφερόμενα κράτη μέλη ζητούν την υποβολή περαιτέρω μελετών ώστε να επιβεβαιωθεί η αξιολόγηση του κινδύνου για τα θηλαστικά και τα μη στοχευόμενα αρθρόποδα σε καλλιέργειες μήλων. Εξασφαλίζουν ότι οι κοινοποιούντες, κατόπιν αίτησης των οποίων η ουσία glufosinate καταχωρίστηκε στο παρόν παράρτημα, προσκομίζουν τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.

                     158

                     Metribuzin
                     Αριθ. CAS 21087-64-9
                     Αριθ. CIPAC 283

                     4-amino-6-tert-butyl-3-methylthio-1,2,4-triazin-5(4H)-one

                     ≥ 910 g/kg

                     1η Οκτωβρίου 2007

                     30 Σεπτεμβρίου 2017

                     Μέρος Α
                     Επιτρέπεται να χρησιμοποιείται μόνο ως ζιζανιοκτόνο.
                     Μέρος Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν metribuzin για χρήσεις πλην της χρήσης ως μεταφυτρωτικού επιλεκτικού ζιζανιοκτόνου στις πατάτες, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το metribuzin, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 24 Νοεμβρίου 2006.
                     Στη συνολική αυτή εκτίμηση τα κράτη μέλη:

                                 —

                                 οφείλουν να δίνουν ιδιαίτερη προσοχή στην προστασία των φυκιών, των υδρόβιων φυτών και των μη στοχευόμενων φυτών εκτός της περιοχής χρήσης και να διασφαλίζουν ότι οι όροι της έγκρισης περιλαμβάνουν, κατά περίπτωση, μέτρα άμβλυνσης του κινδύνου·

                                 —

                                 πρέπει να δίνουν ιδιαίτερη προσοχή στην ασφάλεια των χειριστών και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού εξοπλισμού προστασίας·

                           Τα ενδιαφερόμενα κράτη μέλη ζητούν την υποβολή περαιτέρω μελετών για την επιβεβαίωση της αξιολόγησης του κινδύνου για τα υπόγεια ύδατα. Εξασφαλίζουν ότι οι κοινοποιούντες, κατόπιν αίτησης των οποίων η ουσία metribuzin καταχωρίστηκε στο παρόν παράρτημα, προσκομίζουν τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.

                     159

                     Phosmet
                     Αριθ. CAS 732-11-6
                     Αριθ. CIPAC 318

                     O,O-dimethyl S-phthalimidomethyl phosphorodithioate; N-(dimethoxyphosphinothioylthiomethyl)phatalimide

                     ≥ 950 g/kg
                     Προσμείξεις:

                                 —

                                 phosmet oxon: 0,8 g/kg κατ’ ανώτατο όριο

                                 —

                                 iso phosmet: 0,4 g/kg κατ’ ανώτατο όριο

                     1η Οκτωβρίου 2007

                     30 Σεπτεμβρίου 2017

                     Μέρος Α
                     Επιτρέπεται να χρησιμοποιείται μόνο ως εντομοκτόνο και ακαρεοκτόνο.
                     Μέρος Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για το phosmet, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 24 Νοεμβρίου 2006.
                     Στη συνολική αυτή εκτίμηση τα κράτη μέλη:

                                 —

                                 πρέπει να δίνουν ιδιαίτερη προσοχή στην προστασία των πτηνών, των θηλαστικών, των υδρόβιων οργανισμών, των μελισσών και άλλων μη στοχευόμενων αρθροπόδων. Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου, όπως ζώνες προστασίας και μέτρα για τη μείωση της μόλυνσης των επιφανειακών υδάτων από απορροές και αποχετεύσεις·

                                 —

                                 πρέπει να δίνουν ιδιαίτερη προσοχή στην ασφάλεια των χειριστών και να εξασφαλίζουν ότι οι όροι χρήσης προβλέπουν τη χρήση κατάλληλου ατομικού και αναπνευστικού εξοπλισμού προστασίας.

                           Τα ενδιαφερόμενα κράτη μέλη ζητούν την υποβολή περαιτέρω μελετών ώστε να επιβεβαιωθεί η αξιολόγηση του κινδύνου για τα πτηνά (οξύς κίνδυνος) και τα φυτοφάγα θηλαστικά (μακροπρόθεσμος κίνδυνος). Εξασφαλίζουν ότι ο κοινοποιών, κατόπιν αίτησης του οποίου το phosmet καταχωρίστηκε στο παρόν παράρτημα, προσκομίζει τις εν λόγω μελέτες στην Επιτροπή εντός δύο ετών από την έναρξη ισχύος της παρούσας οδηγίας.

                     160

                     Propamocarb
                     Αριθ. CAS 24579-73-5
                     Αριθ. CIPAC 399

                     Propyl 3-(dimethylamino)propylcarbamate

                     ≥ 920 g/kg

                     1η Οκτωβρίου 2007

                     30 Σεπτεμβρίου 2017

                     Μέρος Α
                     Επιτρέπεται να χρησιμοποιείται μόνο ως μυκητοκτόνο.
                     Μέρος Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν propamocarb για χρήσεις πλην εκείνων που αφορούν το φύλλωμα, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β), όσον αφορά την έκθεση των εργαζομένων, και εξασφαλίζουν την υποβολή όλων των απαραίτητων στοιχείων και πληροφοριών πριν από την έκδοση της έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τη propamocarb, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 24 Νοεμβρίου 2006.
                     Κατά τη συνολική αυτή αξιολόγηση τα κράτη μέλη πρέπει να δίνουν ιδιαίτερη προσοχή στα ακόλουθα:

                                 —

                                 την ασφάλεια των χειριστών και των εργαζομένων. Οι όροι έγκρισης πρέπει να περιλαμβάνουν, κατά περίπτωση, μέτρα προστασίας,

                                 —

                                 τη μεταφορά των υπολειμμάτων του εδάφους για την αμειψισπορά ή τη φύτευση της επόμενης καλλιέργειας,

                                 —

                                 την προστασία των επιφανειακών και υπόγειων υδάτων σε ευαίσθητες ζώνες,

                                 —

                                 την προστασία των πτηνών, των θηλαστικών και των υδρόβιων οργανισμών. Οι όροι έγκρισης πρέπει να περιλαμβάνουν, κατά περίπτωση, μέτρα άμβλυνσης του κινδύνου.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.